
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Ministru kabineta 2021. gada 7. septembra noteikumu Nr.614 “Darbības programmas "Izaugsme un nodarbinātība" 2.1.2. specifiskā atbalsta mērķa "Nodrošināt inovatīvu tehnoloģisko risinājumu ieviešanu ārējās robežas kontrolē" īstenošanas noteikumi” atzīšanu par spēku zaudējušiem" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts “Par Ministru kabineta 2021. gada 7. septembra noteikumu Nr. 614 “Darbības programmas "Izaugsme un nodarbinātība" 2.1.2. specifiskā atbalsta mērķa "Nodrošināt inovatīvu tehnoloģisko risinājumu ieviešanu ārējās robežas kontrolē" īstenošanas noteikumi” atzīšanu par spēku zaudējušiem” (turpmāk – noteikumu projekts) ir izstrādāts, lai nodrošinātu 2.1.2. specifiskā atbalsta mērķim "Nodrošināt inovatīvu tehnoloģisko risinājumu ieviešanu ārējās robežas kontrolē" plānotā Eiropas Savienības finansējuma novirzīšanu citiem augstas gatavības projektiem, kurus iespējams pabeigt līdz 2023.gada beigām, tostarp, novirzot finansējumu pasākumiem Ukrainas civiliedzīvotāju atbalstam.
Noteikumu projekts izstrādāts, pamatojoties uz Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma  20.panta  13.punktu.
1.2. Mērķis
Mērķa apraksts
Noteikumu projekta mērķis ir atzīt Ministru kabineta 2021. gada 7. septembra noteikumus Nr. 614 “Darbības programmas "Izaugsme un nodarbinātība" 2.1.2. specifiskā atbalsta mērķa "Nodrošināt inovatīvu tehnoloģisko risinājumu ieviešanu ārējās robežas kontrolē" īstenošanas noteikumi” par spēku zaudējušiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2021.gada 7.septembrī Ministru kabinetā tika apstiprināti darbības programmas "Izaugsme un nodarbinātība" 2.1.2. specifiskā atbalsta mērķa "Nodrošināt inovatīvu tehnoloģisko risinājumu ieviešanu ārējās robežas kontrolē" (turpmāk – 2.1.2.SAM) īstenošanas noteikumi (turpmāk - MK noteikumi Nr.614), kas noteic  2.1.2.SAM ietvaros plānotā projekta “Nodrošināt inovatīvu tehnoloģisko risinājumu ieviešanu ārējās robežas kontrolē” (turpmāk – Projekts) īstenošanas nosacījumus un pieejamo finansējumu, kas nav mazāks kā 15 550 397 euro, tai skaitā Eiropas Reģionālās attīstības fonda (turpmāk – ERAF) finansējums nepārsniedz 13 217 837 euro un privātais  finansējums nav mazāks kā 2 332 560 euro.
MK noteikumi Nr.614 noteic, ka 2.1.2.SAM īsteno ierobežotas projektu iesniegumu atlases veidā un finansējuma saņēmējs ir valsts akciju sabiedrība “Latvijas Valsts radio un televīzijas centrs” (turpmāk – LVRTC). Saskaņā ar MK noteikumu Nr.614 anotācijā sniegto informāciju 2.1.2.SAM ietvaros ir plānots īstenot vienu projektu. Projekta maksimālais ieviešanas termiņš ir 2023.gada 31.decembris.
Pamatojoties uz MK noteikumu Nr.614 10. un 11.punktu, Centrālā finanšu un līgumu aģentūra (turpmāk – CFLA) kā Eiropas Savienības struktūrfondu un Kohēzijas fonda (turpmāk – ES fondi) 2014.-2020.gada plānošanas perioda sadarbības iestāde 2021.gada 23.septembrī uzaicināja LVRTC līdz 2021.gada 29.oktobrim sagatavot un iesniegt ERAF 2.1.2. SAM Projekta iesniegumu.
Ievērojot minēto, LVRTC sagatavoja un 2021.gada 29.oktobrī iesniedza Projektu izvērtēšanai CFLA Kohēzijas politikas fondu vadības informācijas sistēmā 2014.-2020. gadam.
2021.gada 28.decembrī starp CFLA un LVRTC tika parakstīts līgums par Projekta īstenošanu.
Problēmas un risinājumi
Problēmas apraksts
2022.gada februārī[1] LVRTC ir informējis CFLA par ārpus LVRTC kontroles un kompetences esošiem, iepriekš neparedzamiem riskiem, kas aktualizējušies 2022.gada sākumā un liedz LVRTC iespēju nodrošināt Projekta īstenošanu tajā laika posmā, kāds ir atlicis līdz ES fondu 2014.-2020.gada plānošanas perioda beigām, un ir ierosinājis CFLA izbeigt līgumu. Projekta īstenošanas darbības (būvdarbi) netika uzsāktas un maksājumi netika veikti. Arī Satiksmes ministrija kā ES fondu 2014.-2020.gada plānošanas perioda atbildīgā iestāde (turpmāk – atbildīgā iestāde), kuras pārziņā ir 2.1.2.SAM ir informējusi[2] CFLA un Finanšu ministriju par būtiskajiem riskiem un apdraudējumiem ES fondu investīcijām Projektā, kas objektīvu apstākļu dēļ nav īstenojams tādā kvalitātē, kādā to pieprasa ES fondu regulējums un tajā laika posmā, kāds ir atlicis līdz ES fondu 2014.-2020.gada plānošanas perioda beigām. Papildus, ņemot vērā ierobežoto termiņu līdz perioda beigām, atbildīgā iestāde ierosināja veikt nepieciešamās darbības, lai pēc iespējas operatīvi novirzītu ES fondu finansējumu projektiem, kurus būtu iespējams īstenot atlikušajā laikā periodā, t.i. līdz 2023.gada beigām.
2022. gada 19. maijā ir parakstīta vienošanās par Projekta līguma Nr. 2.1.2.0/21/I/001 “Nodrošināt inovatīvu tehnoloģisko risinājumu ieviešanu ārējās robežas kontrolē” izbeigšanu, ņemot vērā LVRTC kā projekta īstenotāja informāciju par objektīvi neparedzamiem būtiskiem sarežģījumiem un neiespējamu projekta pabeigšanu līdz 2023. gada 31. decembrim.
Līdz ar to tiek atbrīvots 2.1.2.SAM īstenošanai paredzētais ERAF finansējums 13 217 837 euro apmērā. Ņemot vērā minēto, kā arī to, ka Satiksmes ministrijai nav priekšlikumu projektiem, kurus var sekmīgi pilnā apmērā pabeigt atlikušajā laikā periodā, proti, līdz 2023. gada beigām, finansējumu iespējams novirzīt Ukrainas civiliedzīvotāju atbalsta pasākumiem[3].
2.1.2. SAM atbalstāmās darbības, kas paredz Projekta ietvaros pilnveidot Latvijas Republikas ārējās robežas (turpmāk – LR ĀR) kontroli, ieviešot pirmajā posmā inovatīvus tehnoloģiskos risinājumus (turpmāk – risinājums), ir vērtējamas kopsakarībā ar visas LR ĀR aprīkošanu ar risinājumu. Iekšlietu ministrija sadarbībā ar Aizsardzības ministriju, Satiksmes ministriju un Finanšu ministriju gatavo informatīvo ziņojumu par iespējamajiem risinājumiem LR ĀR kontroles pilnveidošanā un finansēšanā.
Ievērojot minēto, Satiksmes ministrija ir sagatavojusi Ministru kabineta noteikumu projektu “Par Ministru kabineta 2021. gada 7. septembra noteikumu Nr. 614 “Darbības programmas "Izaugsme un nodarbinātība" 2.1.2. specifiskā atbalsta mērķa "Nodrošināt inovatīvu tehnoloģisko risinājumu ieviešanu ārējās robežas kontrolē" īstenošanas noteikumi” atzīšanu par spēku zaudējušiem”.

[1] LVRTC  2022.gada 11.februāra vēstule Nr. 30FAD.04-01/15/05/564 “Par projekta Nr.2.1.2.0/21/I/001 gaitu” un LVRTC  2022.gada 28.februāra vēstule Nr. 30FAD.04-01/15/05/687 “Par Latvijas Republikas ārējās robežas stiprināšanas risinājuma ieviešanas gaitu un turpmāko rīcību”.

[2] Atbildīgās iestādes 2022.gada 10.marta vēstule Nr. 02-03-IP/36 “|Par projekta Nr.2.1.2.0/21/I/001 īstenošanu noslēgtā līguma laušanu un atbrīvotā ERAF finansējuma izmantošanu”.

[3] Finanšu ministrijas 2022.gada 14.aprīļa vēstule Nr. 5.1-24/21/1219 “Par EK CARE iniciatīvu un ES fondu atbalstu Ukrainas civiliedzīvotājiem”.
Risinājuma apraksts
Atzīt par spēku zaudējušiem MK noteikumus Nr.614.
Satiksmes ministrijai sagatavot un iesniegt Finanšu ministrijai attiecīgus priekšlikumus darbības programmas “Izaugsme un nodarbinātība” grozījumiem Projekta finansējuma atbrīvošanai, Finanšu ministrijai sadarbībā ar atbildīgajām ministrijām izvērtēt pārdaļu risinājumu iespējas un nodrošināt optimālāko risinājumu finansējuma 13 217 837 euro apmērā pārdalei līdz 2022.gada beigām.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Atbrīvotais ERAF finansējums 13 217 837 euro apmērā tiks novirzīts atbalsta sniegšanai Ukrainas civiliedzīvotājiem, kas uzturas Latvijā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participations/11e86b22-a7df-4224-b3f1-05677043eb54 
6.3. Sabiedrības līdzdalības rezultāti
Iebildumi vai priekšlikumi netika saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Noteikumu projekts nemaina institūciju funkcijas un struktūru.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

